ເຈົ້າໜ້າທີ່ອັງກິດ ມີ 'ຄວາມເປັນຫ່ວງ ຢ່າງ ເລິກເຊິ່ງ' ສຳລັບສະພາບການ ໄພແຫ້ງແລ້ງ 
ທ່ານນາງ Priti Patel ໄດ້ກ່າວວ່າ ໄພແຫ້ງແລ້ງ ກຳລັງສົ່ງຜົນກະທົບຕໍ່ປະຊາຊົນ ຫຼາຍລ້ານຄົນ ແລະ ອັງກິດ ວາງແຜນວ່າ ຈະເພີ້ມການຊ່ອຍເຫຼືອແກ່ໂຊມາເລີຍ.
ເລຂາທິການ ຂອງອົງການເພື່ອການພັດທະນາສາກົນຂອງອັງກິດ ກ່າວວ່າ ທ່ານນາງ ມີ  ໃນສະພາບການແຫ້ງແລ້ງ ທີ່ກຳລັງຮ້າຍແຮງຂຶ້ນ ຢູ່ໃນປະເທດໂຊມາເລຍ ໃນການສິ້ນສຸດ ຂອງການເດີນທາງຢ້ຽມຢາມນະຄອນຫຼວງ Mogadishu ໃນວັນເສົາ ວານນີ້ ທ່ານນາງ Priti Patel ໄດ້ກ່າວວ່າ ໄພແຫ້ງແລ້ງ ກຳລັງສົ່ງຜົນກະທົບຕໍ່ປະຊາ ຊົນ ຫຼາຍລ້ານຄົນ ແລະ ອັງກິດ ວາງແຜນວ່າ ຈະເພີ້ມການຊ່ອຍເຫຼືອແກ່ໂຊມາເລີຍ ທ່ານນາງ Patel ໄດ້ກ່າວໃນຖະແຫລງການສະບັບນຶ່ງວ່າ ຖະແຫລງການນີ້ກ່າວອີກວ່າ ທ່ານນາງ Patel ປະກາດວ່າ ລອນດອນ ຈະສະໜອງທຶນຊ່ອຍເຫຼືອ ຈຳນວນຫຼາຍ ລ້ານໂດລາ ໃນການຊ່ອຍເຫຼືອປະຊາຊົນທີ່ໄດ້ຮັບຜົນກະທົບ ໂດຍໄພແຫ້ງແລ້ງ ທ່ານນາງໄດ້ກ່າວວ່າ ທຶນດັ່ງກ່າວຈະຖືກນຳສົ່ງ ໂດຍຜ່ານສາມອົງການ ຂອງສະຫະ ປະຊາຊາດ ດັ່ງຕໍ່ໄປນີ້: ອົງການອາຫານໂລກ ກອງທຶນເພື່ອເດັກນ້ອຍ ແລະ ອົງການ ເພື່ອອາຫານ ແລະການກະສິກຳ ເມື່ອສອງສາມມື້ຜ່ານມາ ປະຊາຄົມນາໆຊາດ ໄດ້ຮຽກຮ້ອງຂໍທຶນຈຳນວນ 864 ລ້ານ ໂດລາ ເພື່ອຊ່ອຍເຫຼືອ ຊາວໂຊມາເລຍ 3 ລ້ານ 9 ແສນຄົນ ຜູ້ທີ່ຕ້ອງການ ການຊ່ອຍ ເຫຼືອ ເພື່ອຊ່ອຍຮັກສາຊີວິດ ຂອງພວກເຂົາເຈົ້າຢ່າງຮີບດ່ວນ ດັ່ງທີ່ຖະແຫລງການ ໄດ້ກ່າວໄປ ການເລື່ອນຂອງລະດູຝົນ ແລະ ການຂາດແຄນນ້ຳຝົນ ເປັນສາເຫດຂອງໄພແຫ້ງ ແລ້ງດັ່ງກ່າວ ລັດຖະບານໂຊມາເລຍ ໄດ້ເຕືອນເຖິງໄພອຶດຫິວທີ່ອາດເປັນໄປໄດ້ ໃນພາກສ່ວນ ຕ່າງໆ ຂອງປະເທດນີ້ ຖ້າຫາກ ການນຳສົ່ງການຊ່ອຍເຫຼືອດ້ານມະນຸດສະທຳ ທີ່ ຕ້ອງການຢ່າງຮີບດ່ວນນັ້ນ ແມ່ນບໍ່ໄດ້ຖືກສົ່ງໄປຍັງຂົງເຂດ ຢູ່ໃນພາກຕາເວັນອອກ ສຽງເໜືອ ແລະ ພາກກາງ ຂອງໂຊມາເລຍ ພາກຕາເວັນຕົກສຽງໃຕ້ ແລະ ເຂດດິນ ແດນ ຂອງໂຊມາເລຍ